[{"text_idx": "#000000", "text": "Kopp maasse \u2013 algas Tartu erilise ma\u0308ngupargi ehitus"}, {"text_idx": "#000003", "text": "Na\u0308dalavahetusel toimub Disainio\u0308o\u0308 festivali raames Disainita\u0308nav"}, {"text_idx": "#000004", "text": "Eile piirati Tartu U\u0308likooli Kliinikumi Geneetikakeskuse (Puusepa 2) taga olevat parki, et kohe-kohe saaksid pihta hakata erivajadustega lastele mo\u0303eldud ma\u0308ngupargi ehitusto\u0308o\u0308d. Park tuleb TU\u0308K lastekliiniku vahetusse la\u0308hedusse, et ka haiglas pikemalt viibivad pisikesed patsiendid saaksid sellest palju ro\u0303o\u0303mu tunda."}, {"text_idx": "#000005", "text": "Veidi va\u0308hem kui kaks kuud tagasi, 1. juunil, sai SA TU\u0308K Lastefond ta\u0308nu headele toetajatele ja Lastefondi pu\u0308siannetajatele lo\u0303igata la\u0308bi lindid Pa\u0308rnus ja Haapsalus, kus erilised ma\u0308ngupargid tegelikult juba mullu su\u0308gistalvel valmis said, kuid soojemal perioodil to\u0303ena\u0308oliselt veidi enam kasutust leiavad. Ma\u0308nguparkide ametlik avamine just lastekaitsepa\u0308eval ro\u0303hutas ka Lastefondi so\u0303numit, et iga laps loeb, sest seni ei ole Eestis liikumispuude vo\u0303i erivajadusega lapsel olnud vo\u0303imalik koos eakaaslastega ma\u0308nguva\u0308ljakul lustida. Nu\u0308u\u0308d aga on."}, {"text_idx": "#000006", "text": "Eestis ainulaadsed ma\u0308ngimiskohad vo\u0303imaldavad liivakastis toimetada ka ko\u0303huli olles ning ronimisva\u0308ljakule ja batuudile pa\u0308a\u0308seda ka ratastooliga. No\u0303nda su\u0308nnib keskkond liikumiseks, vaba aja veetmiseks ja ma\u0308ngimiseks ko\u0303igile ma\u0308nguhuvilistele, mis omakorda on alus laste omavaheliseks la\u0308vimiseks ning vo\u0303imalus o\u0303ppida u\u0308ksteisega arvestama ja hoolima."}, {"text_idx": "#000007", "text": "Pa\u0308rnu ma\u0308ngupark rajati Pa\u0308rnu Haigla esisele rohealale ning lapsi lo\u0303bustab vahva ronimislinnak, batuut, millel saab hu\u0308pata ka ratastooliga, erinevate vo\u0303imalustega liivakast ja imetore kaheksajalg, mis omakorda ronimisro\u0303o\u0303mu pakub. Haapsalu Neuroloogilise Rehabilitatsioonikeskuse ko\u0303rval asuv tegevus- ja ma\u0308ngupark, mis rajati erinevate heategevusprojektide ja toetajate sh Lastefondi abil, on lastele ja noortele avatud olnud juba u\u0308le nelja aasta \u2013 et aktiivses kasutuses olev ma\u0308ngupark aga sealsetele patsientidele veelgi rohkem tegevust ja ro\u0303o\u0303mu pakuks, sai see III etapi na\u0308ol nu\u0308u\u0308d olulise ta\u0308ienduse."}, {"text_idx": "#000009", "text": "Suure ro\u0303o\u0303mutundega saab SA TU\u0308K Lastefond viimaks o\u0308elda, et ehitusto\u0308o\u0308d on kohe-kohe algamas ka Tartus ning kui mitte sel, siis juba ja\u0308rgmisel suvel on ko\u0303ik suured ja va\u0308ikesed ma\u0308nguhuvilised sinna oodatud. Just nimelt, ka suured, sest kui va\u0308ikesed patsiendid saavad endale ronimislinnaku, erilise liivakasti, karusselli, pesakiige ja vahva ronimislooma Kerakala na\u0308ol, vo\u0303ivad pisut suuremad patsiendid leida sealt hoopis spetsiaalsed spordiseadmed, jalaja\u0308lgedega sensoorse raja ning va\u0308ga erinevaid olukordi pakkuva ratastooliraja, kus treenides on vo\u0303imalik meistriks saada."}, {"text_idx": "#000010", "text": "Kahe ma\u0308ngupargi rajamine ja u\u0308he ta\u0308iendamine la\u0308hevad arvestuslikult kokku maksma ca 960 000 eurot. SA TU\u0308K Lastefond on su\u0308damest ta\u0308nulik igale toetajale ja annetajale, kes aitavad millelgi nii erilisel ja vajalikul teoks saada \u2013 sest ma\u0308ngida tahavad ko\u0303ik lapsed, ka liikumispuudega vo\u0303i erivajadusega po\u0303nnid. Va\u0308ga sobilikult ka\u0308imasolevale liikumisaastale \u2013 peagi nad saavadki."}, {"text_idx": "#000011", "text": "Kui Sina vo\u0303i Sinu ettevo\u0303te soovib samuti erivajadustega lastele mo\u0303eldud ma\u0308nguparkide loomisele o\u0303la alla panna, loe la\u0308hemalt siit!"}, {"text_idx": "#000013", "text": "Lauri La\u0308a\u0308nemets: kokkuhoiu tasakaalustamiseks suurendame politseinike va\u0308ljao\u0303ppe mahtusid"}, {"text_idx": "#000031", "text": "Aiakujunduse vo\u0303istluse parim aed on \u201cSo\u0308o\u0308dav summ\u201d"}, {"text_idx": "#000033", "text": "Tallinnas avati unikaalne Tondiraba park"}]